ПРОТОКОЛ №38
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 08.11.2021 г. 

ПРИСЪСТВАТ: Здравка Шуменска, Вероника Имова, Олга Керелска,  Атанаска Дишева, Даниела Марчева, Стефан Гроздев и Ирина Ганева.

Отсъства: Драгомир Кояджиков

На заседанието присъстваха: 
Антонина Попова – директор на дирекция „Атестиране на магистрати“;
Цветанка Тиганчева – началник-отдел „Конкурси на съдии“;
Николина Георгиева – началник-отдел „Атестиране на съдии“
Протоколирал: Илина Йосифова. 
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

Включва за разглеждане в заседанието допълнителни точки Р-6, С-12, С-13 и С-14.

РАЗНИ

Р-1. ОТНОСНО: Молба от Милена Петкова Вълчева - изпълняващ функциите „административен ръководител - председател“ на Окръжен съд - Ловеч за преназначаване, на основание чл. 169 , ал. 5 от ЗСВ, в Окръжен съд - Ловеч.
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

1. Отлага разглеждането на т. Р-1 от настоящия дневен ред за следващо заседание на Комисията по атестирането и конкурсите към Съдийската колегия на Висшия съдебен съвет след провеждане на избор за административен ръководител на Окръжен съд – Ловеч. 

Р-2. ОТНОСНО: Молба от Любен Димитров Хаджииванов - изпълняващ функциите „административен ръководител - председател“ на Окръжен съд – Смолян, за преназначаване, на основание чл. 169 , ал. 5 от ЗСВ, в Окръжен съд - Смолян.
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:
2. Отлага разглеждането на т. Р-2 от настоящия дневен ред за следващо заседание на Комисията по атестирането и конкурсите към Съдийската колегия на Висшия съдебен съвет след провеждане на избор за административен ръководител на Окръжен съд – Смолян.   

Р-3. ОТНОСНО: Обобщение на заявления, постъпили във връзка с предварително проучване относно необходимостта за откриване на процедура за преназначаване на магистрати, по реда на чл. 194, ал. 1 от ЗСВ, в районните съдилища, съгласно решение на Комисията по протокол №32/27.09.2021 г.,             т. Р-18.
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

3. Отлага разглеждането на т. Р-3 от настоящия дневен ред за следващо заседание на Комисията по атестирането и конкурсите към Съдийската колегия на Висшия съдебен съвет след получаване на резултатите от проверката на част от районните съдилища, възложена на ИВСС. 

Р-4. ОТНОСНО:  Сезиране във връзка с чл. 91, ал. 1 от АПК от съдии в Районен съд - Благоевград относно решение на Съдийската колегия на Висшия съдебен съвет за определяне на изпълняващ функциите „административен ръководител - председател“ на Районен съд - Благоевград.
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

4. ВНАСЯ сезирането от съдии в Районен съд – Благоевград относно решение на Съдийската колегия на Висшия съдебен съвет за определяне на изпълняващ функциите „административен ръководител - председател“ на Районен съд – Благоевград, в заседанието на Съдийската колегия на ВСС, насрочено на 09.11.2021 г., за разглеждане и произнасяне.

Р-5. ОТНОСНО: Запитване от административния ръководител - председател на Специализирания наказателен съд във връзка с назначаването на съдия Елена Попова за европейски делегиран прокурор.
След проведеното гласуване и при обявения резултат с 5 гласа „За“
(гласуването е проведено без участието на Ирина Ганева поради направен отвод)

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

5.1. Да се изиска допълнителна информация от административния ръководител - председател на Специализирания наказателен съд относно разпределените на съдия Елена Попова дела, както и данни относно това на какъв етап се намират делата.

5.2. Внася запитването в заседанието на Съдийската колегия на Висшия съдебен съвет, насрочено на 16.11.2021 г., за разглеждане и произнасяне. 

 ПРЕДЛОЖЕНИЕ ЗА ПОВИШАВАНЕ НА МЯСТО В ПО-ГОРЕН РАНГ

С-1. ОТНОСНО: Предложение от административния ръководител - председател на Районен съд - Стара Загора за повишаване на Свилен Иванов Жеков - съдия в Районен съд - Стара Загора, на място в по-горен ранг „съдия в ОС“. (вх.№ВСС-13229/20.09.2021 г.)
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

1.1. Предлага на Съдийската колегия на Висшия съдебен съвет да повиши, на основание чл. 234 от ЗСВ, Свилен Иванов Жеков - съдия в Районен съд - Стара Загора, на място в по-горен ранг „съдия в ОС“, с основно месечно трудово възнаграждение, съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

1.2. Внася предложението в заседание на Съдийската колегия на ВСС, насрочено за  16.11.2021 г., за разглеждане и произнасяне.

ПОЛУЧЕНА ЧАСТ Х НА ЕФ - БЕЗ ВЪЗРАЖЕНИЕ

С-2. ОТНОСНО: Периодично атестиране на Добринка Димчева Кирева - съдия в Районен съд - Свиленград. (вх.№ ВСС-6790/31.05.2019 г.) 
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

2.1. Предлага на Съдийската колегия на Висшия съдебен съвет да проведе, на основание чл. 196, ал. 1, т. 3 от ЗСВ, периодично атестиране на Добринка Димчева Кирева - съдия в Районен съд - Свиленград.  

2.2. Предлага на Съдийската колегия на Висшия съдебен съвет да приеме, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на Добринка Димчева Кирева - съдия в Районен съд - Свиленград. 

2.3. Внася предложението в заседание на Съдийската колегия на ВСС, насрочено на 16.11.2021 г., за разглеждане и произнасяне.

С-3. ОТНОСНО: Периодично атестиране на Христо Лилянов Лазаров - съдия в Апелативен съд - София. (вх.№ ВСС-12510/02.12.2020 г.)
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

3.1. Предлага на Съдийската колегия на Висшия съдебен съвет да проведе, на основание чл. 196, ал. 1, т. 3 от ЗСВ, периодично атестиране на Христо Лилянов Лазаров - съдия в Апелативен съд - София.  

3.2. Предлага на Съдийската колегия на Висшия съдебен съвет да приеме, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на Христо Лилянов Лазаров - съдия в Апелативен съд - София. 

3.3. Внася предложението в заседание на Съдийската колегия на ВСС, насрочено на 16.11.2021 г., за разглеждане и произнасяне.

ЕДИННИ ФОРМУЛЯРИ

С-4. ОТНОСНО: Предварително атестиране на Росен Пламенов Александров - съдия в Районен съд - Радомир. (вх.№ ВСС-1818/11.02.2019 г.) 
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

4. Отлага разглеждането на т. С-4 от настоящия дневен ред за следващо заседание на Комисията по атестирането и конкурсите към Съдийската колегия на Висшия съдебен съвет. 

С-5. ОТНОСНО: Периодично атестиране на Красимир Недялков Мазгалов - съдия в Софийски градски съд. (вх.№ ВСС-6264/21.05.2019 г.) 
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

5.1. НЕ ПРИЕМА ИЗЦЯЛО обобщения доклад на атестационния състав ведно с направеното предложение за комплексна оценка за периодично атестиране на Красимир Недялков Мазгалов - съдия в Софийски градски съд.
Мотиви: Предложената от ПАК оценка се намалява от 100 т. на 99 т.:
По критерия „Правни познания и умения за прилагането им“ – от 20 т. на 19 т.
За да определи максимален брой точки по този критерий, ПАК е отчела основанията за отмяна на двадесет и шестте съдебни акта на съдията за периода на атестация, като е констатирала, че четири от тях не следва да се приемат като критерии за степента на правните познания и уменията за прилагането им на атестирания: едно определение е постановено извън периода на атестация, определение за разноски е частично отменено, а две определения са отменени поради новопредставени с частните жалби доказателства. КАК приема тези констатации и счита, че оценката по този критерий следва да се определи на базата на основанията за отмяна на останалите двадесет и два съдебни акта. От анализа им се установява, че допуснатите нарушения са преимуществено на процесуалния закон. Част от тях следва да се приемат за съществени: така решението по гр.д. №4842/2017 г. е отменено поради нарушение на чл. 50 ГПК (отм.) за призоваване на ответна страна чрез публикация в ДВ; неприсъствено решение по гр.д. №10643/2010 г. е отменено поради допуснато процесуално нарушение при призоваването на ответника. Друга част от определенията са отменени във връзка с неправилни произнасяния по искания за разноски, смесване на материална и процесуална легитимация на страните, неправилна преценка за преюдициалност на спор за правилно решаване на делото, които основания също следва да се приемат за по-съществени нарушения на процесуалния закон. Изброените основания за отмяна сочат, че по показателя прилагане на процесуалния закон работата на атестирания не позволява определяне на максималния брой точки. Още повече, че констатацията на ПАК за сравнително ниския брой отменени актове следва да се коригира в смисъл, че тези актове са постановени не за целия атестационен период, а за по-кратко време – атестираният съдия е бил в продължителен платен и неплатен отпуск общо за две години и единадесет месеца. Това означава, че постановените от него и отменени съдебни актове се отнасят за период от две години и един месец. Преценени в съвкупност, горните констатации дават основание на КАК да намали оценката по този показател с една точка.
По останалите критерии КАК се съгласява с констатациите и оценките, предложени от ПАК.   
С оглед на изложеното определя комплексна оценка „Много добра“ – 99 (деветдесет и девет точки) на Красимир Недялков Мазгалов – съдия в Софийски градски съд.   

5.2. Налице са условията по чл. 196, ал. 1, т. 3 от ЗСВ за провеждане на периодично атестиране на Красимир Недялков Мазгалов - съдия в Софийски градски съд.  
5.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 99 (деветдесет и девет) точки на Красимир Недялков Мазгалов - съдия в Софийски градски съд. 

5.4. ПРЕДОСТАВЯ, на основание чл. 205, ал. 1 от ЗСВ, на Красимир Недялков Мазгалов - съдия в Софийски градски съд, резултатите от атестирането, за запознаване. 

С-6. ОТНОСНО: Периодично атестиране на Христо Ленков Георгиев - съдия в Районен съд - Пазарджик. (вх.№ВСС-11881/07.10.2020 г.)
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

6. Връща ЕФА на Христо Ленков Георгиев - съдия в Районен съд – Пазарджик на Помощната атестационна комисия при Окръжен съд – Пазарджик. 

Мотиви: КАК констатира, че през периода на атестация са отменени двадесет и пет съдебни акта, постановени от съдия Георгиев. За да се направи мотивиран и обоснован на обективни данни за работата на съдията извод по критериите „Правни познания и умения за прилагането им“ и „Умение за анализ на правнорелевантните факти“, е необходим анализ на всеки от отменените актове с посочване на основанията за отмяна. В изготвения ЕФА от ПАК такъв анализ липсва. Изложени са кратки и обобщени изводи, които обаче не са отнесени към отменените актове и основанията за отмяната им. 
Съгласно чл.61 от Наредба №2 от 23.02.2017 г. за показателите, методиката и реда за атестиране на съдия, председател и заместник-председател на съд, задължение на Комисията по атестирането и конкурсите при ВСС е да върне преписката на ПАК при констатирани непълноти, в т.ч. ако единният формуляр за атестиране не съдържа фактически констатации – описание на отменените съдебни актове, както и на основанията за тяхната отмяна.
Отделно от горното, част ІІІ от ЕФА „Достоверна писмена информация“ не е попълнена, което следва да бъде сторено при връщането на формуляра на ПАК.
Предвид горното, преписката следва да се върне на ПАК с указание да отстрани констатираните непълноти и върне обратно попълнения в цялост ЕФА на КАК.
С-7. ОТНОСНО: Периодично атестиране на Петър Савов Савчев - съдия в Софийския районен съд. (вх.№ВСС-5925/15.05.2019 г.) 
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

7.1. НЕ ПРИЕМА ИЗЦЯЛО обобщения доклад на атестационния състав ведно с направеното предложение за комплексна оценка за периодично атестиране на Петър Савов Савчев - съдия в Софийския районен съд.

Мотиви: Предложената от ПАК комплексна оценка следва да се увеличи с една точка – от 95 т. на 96 т., както следва:
-	По критерия „Брой необжалвани  от подлежащите на обжалване съдебни актове; потвърдените обжалвани съдебни актове; отменените или обезсилени съдебни актове, изцяло или частично, и основанията за това“. – оценката се увеличава от 4т. на 5т.
Процентът на отменените актове спрямо обжалваните е 19,97%. Практиката на КАК е да намалява с една точка оценката по този критерий, ако процентът е над 20%, което в случая не е така. Ето защо не се налага намаление на оценката по този критерий. 
По останалите критерии КАК се съгласява с констатациите и оценките, предложени от ПАК и определя комплексна оценка „Много добра“ – 96 точки на Петър Савов Савчев – съдия в Софийски районен съд.  

7.2. Налице са условията по чл. 196, ал. 1, т. 3 от ЗСВ за провеждане на периодично атестиране на Петър Савов Савчев - съдия в Софийския районен съд.  
7.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 96 (деветдесет и шест) точки на Петър Савов Савчев - съдия в Софийския районен съд. 

7.4. ПРЕДОСТАВЯ, на основание чл. 205, ал. 1 от ЗСВ, на Петър Савов Савчев - съдия в Софийския районен съд, резултатите от атестирането, за запознаване. 

С-8. ОТНОСНО: Периодично атестиране на Петър Найденов Вунов - съдия в  Районен съд - Хасково. (вх.№ ВСС-6600/29.05.2019 г.) 
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

8.1. ПРИЕМА ИЗЦЯЛО обобщения доклад на атестационния състав ведно с направеното предложение за комплексна оценка за периодично атестиране на Петър Найденов Вунов - съдия в  Районен съд - Хасково.

8.2. Налице са условията по чл. 196, ал. 1, т. 3 от ЗСВ за провеждане на периодично атестиране на Петър Найденов Вунов - съдия в  Районен съд - Хасково.  
8.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 97 (деветдесет и седем) точки на Петър Найденов Вунов - съдия в  Районен съд - Хасково. 

8.4. ПРЕДОСТАВЯ, на основание чл. 205, ал. 1 от ЗСВ, на Петър Найденов Вунов - съдия в  Районен съд - Хасково, резултатите от атестирането, за запознаване. 

С-9. ОТНОСНО: Периодично атестиране на Цветелина Захариева Михайлова - съдия в  Софийски районен съд. (вх.№ ВСС-14280/26.11.2018 г.) 
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

9. Отлага разглеждането на т. С-9 от настоящия дневен ред за следващо заседание на Комисията по атестирането и конкурсите към Съдийската колегия на Висшия съдебен съвет. 
 
С-10. ОТНОСНО: Извънредно атестиране на Теодора Начева Петкова - съдия в Районен съд -  Плевен. 
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

10. Отлага разглеждането на т. С-10 от настоящия дневен ред за следващо заседание на Комисията по атестирането и конкурсите към Съдийската колегия на Висшия съдебен съвет. 

С-11. ОТНОСНО: Извънредно атестиране на Илия Тодоров Илиев - изпълняващ функциите „административен ръководител - председател“ на Окръжен съд - Видин.
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

11. Отлага разглеждането на т. С-11 от настоящия дневен ред за следващо заседание на Комисията по атестирането и конкурсите към Съдийската колегия на Висшия съдебен съвет. 

ДОПЪЛНИТЕЛНИ ТОЧКИ

Д.Т. РАЗНИ 
Р-6. ОТНОСНО: Проект на решение за поправка на очевидна фактическа грешка в решение на Съдийската колегия на Висшия съдебен съвет по протокол №37/26.10.2021 г., т. 9.2. 
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

6.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ДОПУСНЕ, на основание чл. 36, ал. 5 от Правилника за организация на дейността на Висшия съдебен съвет и неговата администрация, ПОПРАВКА на очевидна фактическа грешка в решението си по протокол №37/26.10.2021 г., т. 9.2., като текстът „с ранг съдия във ВКС и ВАС“ да се чете „с ранг съдия в АС“.

6.2. ВНАСЯ предложението в заседанието на Съдийската колегия на ВСС, насрочено на 09.11.2021 г., за разглеждане и произнасяне

Д.Т. БЕЗ ВЪЗРАЖЕНИЕ

С-12. ОТНОСНО: Периодично атестиране на Палма Василева Тараланска - Петкова - съдия в Окръжен съд - Русе. (вх.№ВСС-9242/23.07.2019 г.) 
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

12.1. Предлага на Съдийската колегия на Висшия съдебен съвет да проведе, на основание чл. 196, ал. 1, т. 3 от ЗСВ, периодично атестиране на Палма Василева Тараланска - Петкова - съдия в Окръжен съд - Русе.  

12.2. Предлага на Съдийската колегия на Висшия съдебен съвет да приеме, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на Палма Василева Тараланска - Петкова - съдия в Окръжен съд - Русе. 

12.3. Внася предложението в заседание на Съдийската колегия на ВСС, насрочено на 16.11.2021 г., за разглеждане и произнасяне.

Д.Т. ЕДИННИ ФОРМУЛЯРИ

С-13. ОТНОСНО: Придобиване статут на несменяемост на Боян Христов Косев - съдия в Районен съд - Габрово. (вх.№ ВСС-6389/02.07.2020 г.)
След проведеното гласуване и при обявения резултат с 5 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

13.1. ПРИЕМА ИЗЦЯЛО обобщения доклад на атестационния състав ведно с направеното предложение за комплексна оценка за атестиране за придобиване статут на несменяемост на Боян Христов Косев - съдия в Районен съд - Габрово. 

13.2. Налице са условията по чл. 196, ал. 1, т. 2 от ЗСВ за провеждане на атестиране за придобиване статут на несменяемост на Боян Христов Косев - съдия в Районен съд - Габрово.

13.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 98 (деветдесет и осем) точки на Боян Христов Косев - съдия в Районен съд - Габрово. 

13.4. ПРЕДОСТАВЯ, на основание чл. 205, ал. 1 от ЗСВ, на Боян Христов Косев - съдия в Районен съд - Габрово, резултатите от атестирането, за запознаване. 

С-14. ОТНОСНО: Извънредно атестиране на Ирена Колева Илиева – съдия в Районен съд – Велико Търново.
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

14. Отлага разглеждането на т. С-14 от настоящия дневен ред за следващо заседание на Комисията по атестирането и конкурсите към Съдийската колегия на ВСС за събиране на информация относно делата с постановен отменен ход по същество и причините за това, както и постановените от съдията отводи и причините за тях. 

ЗАМ.-ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ: 
            ЗДРАВКА ШУМЕНСКА (п)